If I Could Turn Back Time

„If I Could Turn Back Time“ – daina, parašyta Diane Warren ir antrasis Šiaurės Amerikos ir pirmasis Europos singlas iš 20-ojo amerikiečių dainininkės ir aktorės Cher albumo „Heart of Stone“, išleistas 1989 m. birželio 1 d.

Dainos informacija 

„If I Could Turn Back Time“ tapo didžiausiu Cher grįžimo į muziką XX a. 9-o dešimtmetyje hitu. Daina užėmė 1-ąją vietą Australijoje ir Norvegijoje, 3-iąją – JAV ir 6-ąją – Jungtinėje Karalystėje.

„If I Could Turn Back Time“ buvo labai sėkminga ir tapo antruoju iš eilės Cher Nr. 1 hitu Billboard Adult Contemporary tope. Singlas pasiekė 1-ąją vietą dviejose ir pateko į geriausiųjų dešimtukus beveik dešimtyje šalių. Vėliau Cher dar turėjo kelis panašius hitus: „The Shoop Shoop Song (It’s in His Kiss)“, „Strong Enough“ ir „Believe“.

2001 m. Cher išleido dvigubą plokštelę pavadinimu „Cher Vs. Almighty“ su trimis „If I Could Turn Back Time“ remiksais. Šis remiksas buvo naudojamas turo „Living Proof: The Farewell Tour“ atidarymo metu, taip pat prijungiant dainų „Dark Lady“ ir „A Different Kind Of Love Song“ elementus.

Vaizdo klipas 

Dainos „If I Could Turn Back Time“ vaizdo klipas buvo nufilmuotas kariniame laive USS Missouri (BB-63) 1989 m. liepos 1 d. Klipe muzikos grupė groja laivo viduryje, o Cher dainuoja didelei grupei jūreivių. Visas laivas apšviestas prožektoriais ir šviesos blyksniais. Įgula stovi denyje ir ritmiškai mojuoja.

Cher apranga originaliame vaizdo klipe (labai apnuoginantis juodas vienos dalies maudymosi kostiumas apvilktas ant permatomo nailoninio rūbo) sukėlė diskusijų ir dauguma televizijos kanalų atsisakė jį rodyti. 1989 m. MTV vaizdo klipą rodė tik po 21 val. Vėliau buvo sukurtas cenzūruotas vaizdo klipas su naujomis scenomis ir mažiau atviro seksualinio turinio nei ankstesniajame.

2000 m. buvo išleistas remiksas, įrašytas Cher turo „Do You Believe? Tour“ metu.

2003 m. Cher išleido turo „Living Proof: The Farewell Tour“ DVD, kuriame yra oficialus „If I Could Turn Back Time“ remiksuotas vaizdo klipas.

Šis specifinis Cher vaizdo klipas buvo daug kartų parodijuojamas.

Šiame klipe taip pat nusifilmavo ir Cher sūnus Elijah Blue Allman, kuriam tuo metu buvo tik 12 metų (jis su akiniais nuo saulės groja gitara ir vilki Jimi Hendrix marškinėlius).

2008 m. Australijos muzikos kanalas MAX skyrė 3-iąją vietą „Blogiausių pasaulyje visų laikų vaizdo klipų tope“.

Gyvi pasirodymai 
Cher atliko dainą šiuose koncertiniuose turuose:
 Heart of Stone Tour
 Love Hurts Tour
 Do You Believe? Tour
 The Farewell Tour (2002–2005)
 Cher at the Colosseum

Singlo turinys 
If I Could Turn Back Time US Promo CD Single
 If I Could Turn Back Time (Remix)
 If I Could Turn Back Time (Original Mix)
 If I Could Turn Back Time (Rock Mix)
 If I Could Turn Back Time (AC Mix)
 
If I Could Turn Back Time European CD Single
 If I Could Turn Back Time (Rock Guitar Version)
 If I Could Turn Back Time
 I Found Someone

If I Could Turn Back Time Remix
 Believe (Almighty Definitive Mix)
 If I Could Turn Back Time (Almighty Remix)
 If I Could Turn Back Time (TNT Vocal Mix)
 If I Could Turn Back Time (TNT Dub)
 One By One (Junior Vasquez Vocal Remix)

Oficialios versijos 
 Pagrindinė versija (3:49)
 Rock AC Mix (4:00)
 Rock Guitar Version (4:08)
 Almighty Remix Promo (7:52)
 Almighty Remix Edit (5:26)
 TNT Vocal Mix (6:43)
 TNT Instrumental Dub (6:47)
 TNT Club Edit (3:29)
 TNT Radio Edit (3:57)

Pozicijos 

1989 singlai
Cher singlai